O chì bella vita

O chì bella vita hè una canzone tradiziunale di Corsica.

O chì bella vita
Quandu a matina m'arrizzu à bon'ora
Sempre cuntentu com'un pascià
Mi vene in core di sorte fora
À vede lu tempu, ciò chì vole fà
Ma s'ellu piove o s'ell’hè nivulatu
Mi n'entru in casa è dicu à bà
Stà pur'à dorme ùn hè peccatu
Stamane piove ùn si pò travaglià

O chì bella vita, chì tuttu u mondu la dica
Caffè cù l'acquavita dopu cognac è tè
O chì bella vita, chì tuttu u mondu la dica
Caffè cù l'acquavita dopu cognac è tè

Dopu meziornu appena manghjatu
Sentu una voce chì vene à chjamà
Sta voce hè quella d’un camaratu
Chì per le donne m’invita à andà
S'ella mi vene l'uccasione
D'una zitella à suvità
Subitu n'aghju la passione
È mi ne scordu ancu di manghjà

Tutte le volte mamma mi dice
Sta galuppata ùn pò durà
Hè megliu chì tù a pigli a moglia
O a to saluta si ne và
Eiu pè le donne sò passiunatu
Manghju li soldi in quantità
À mè hè babbu chì m'hà amparatu
È per la vita ùn mi possu scurdà.

Categoria:cantu tradiziunale di Corsica